“Sudlar, sud protsesslari va ular ishtirokchilarining xavfsizligini taʼminlash tartibi toʻgʻrisidagi yoʻriqnomani tasdiqlash haqida”gi qarorga oʻzgartirish va qoʻshimchalar kiritish toʻgʻrisida
(resolution, 2019-12-25)

Oʻzbekiston Respublikasi Vazirlar Mahkamasining 2019-yil 3-iyuldagi 555-son “Oʻzbekiston Respublikasi Milliy gvardiyasi qoʻriqlash xizmatining faoliyatini tashkil etish toʻgʻrisida”gi qaroriga muvofiq Oʻzbekiston Respublikasi Oliy sudi, Ichki ishlar vazirligi hamda Milliy gvardiyasi qaror qiladi: 1. Oʻzbekiston Respublikasi Oliy sudi va Ichki ishlar vazirligining 2018-yil 23-fevraldagi 11-87, 20-son “Sudlar, sud protsesslari va ular ishtirokchilarining xavfsizligini taʼminlash tartibi toʻgʻrisidagi yoʻriqnomani tasdiqlash haqida”gi qaroriga (roʻyxat raqami 2981, 2018-yil 15-mart) (Qonun hujjatlari maʼlumotlari milliy bazasi, 16.03.2018-y., 10/18/2981/0900-son) ilovaga muvofiq oʻzgartirish va qoʻshimchalar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. Qaror nomi va 1-banddagi “Sudlar” degan soʻz “Sud binolari” degan soʻzlar bilan almashtirilsin. 2. Yoʻriqnomada: a) nomi va 2-bobning nomidagi “Sudlar” degan soʻz “Sud binolari” degan soʻzlar bilan almashtirilsin; b) muqaddimadagi “sudlar” degan soʻz “sud binolari” degan soʻzlar bilan almashtirilsin; v) 1-band quyidagi tahrirda bayon etilsin: “1. Sud binolarini qoʻriqlash va xavfsizligini taʼminlash Oʻzbekiston Respublikasi Milliy gvardiyasi qoʻriqlash xizmati tomonidan amalga oshiriladi. Sud protsessi ishtirokchilari va sudlanuvchilarning xavfsizligi hamda jamoat tartibini saqlash ichki ishlar organlari tomonidan taʼminlanadi.”; g) 3-band quyidagi mazmundagi toʻrtinchi xatboshi bilan toʻldirilsin: “sud protsessi — sud majlisi boshlangan vaqtdan tugagunga qadar davom etadigan jarayon.”; d) 6, 8 va 13-bandlar oʻz kuchini yoʻqotgan deb topilsin; e) 7-band quyidagi tahrirda bayon etilsin: “7. Oʻzbekiston Respublikasi Oliy sudi huzuridagi Sudlar faoliyatini taʼminlash departamenti (bundan buyon matnda Departament deb yuritiladi) tomonidan sud binolarining qoʻriqlanishini tashkil etish Oʻzbekiston Respublikasi Milliy gvardiyasining hududiy Qoʻriqlash boshqarmalari bilan tuziladigan shartnoma asosida amalga oshiriladi.”; j) quyidagi mazmundagi 71-band bilan toʻldirilsin: “71. Sud binolari, sud protsesslari va ularning ishtirokchilarini xavfsizligini taʼminlash maqsadida har 6 oyda kamida bir marotaba hududiy qoʻriqlash boshqarmasi, ichki ishlar organi hamda Departamentning masʼul xodimlari ishtirokida sud binolarining Oʻzbekiston Respublikasi Oliy sudi, Ichki ishlar vazirligi va Milliy gvardiyasining kelishuvida nazarda tutilgan muhandislik-texnik vositalar bilan jihozlanganligi, shuningdek ularning mustahkamligi oʻrganib chiqiladi. Oʻrganish natijasi boʻyicha dalolatnoma rasmiylashtiriladi. Oʻrganish davomida kamchiliklar aniqlangan hollarda dalolatnomada ushbu kamchiliklarni bartaraf etishning aniq muddatlari koʻrsatilishi shart.”; z) 9-band quyidagi tahrirda bayon etilsin: “9. Oʻzbekiston Respublikasi Milliy gvardiyasining hududiy Qoʻriqlash boshqarmasining hududiy boʻlinmalari sud binolarini qoʻriqlash uchun shaxsiy tarkib ajratadi.”; i) 10-banddagi “kecha-kunduz” degan soʻzlar “24 soat davomida” degan soʻzlar bilan almashtirilsin; k) 11-band “darhol sud raisiga” degan soʻzlardan keyin “va toʻgʻridan toʻgʻri boshligʻiga (komandiriga)” degan soʻzlar bilan toʻldirilsin; l) quyidagi mazmundagi 181-band bilan toʻldirilsin: “181. Amaliyot oʻtash uchun kelgan shaxslarning (talaba, oʻquvchi, tinglovchi, kursant va boshqalar) sud binosiga kirishi va chiqishi vaqtinchalik ruxsatnoma asosida amalga oshiriladi. Vaqtinchalik ruxsatnoma sudda amaliyot oʻtash uchun kelgan shaxslarga 6 oydan koʻp boʻlmagan muddatga beriladi. Vaqtinchalik ruxsatnoma tegishli sud raisining imzosi bilan tasdiqlanadi va unga tegishli sudning muhri bosiladi. Vaqtinchalik ruxsatnomada shaxsning rangli fotosurati boʻlishi shart.”; m) 25-band quyidagi tahrirda bayon etilsin: “25. Quyidagi shaxslar sud binosiga nazorat oʻtkazish punkti orqali xizmat guvohnomasini koʻrsatgan holda sudga tashrif buyuruvchilarni roʻyxatga olish kitobida qayd etilgandan keyin kirish huquqiga ega: Oʻzbekiston Respublikasi Oliy Majlisi Qonunchilik palatasi deputatlari va Senati aʼzolari; Oʻzbekiston Respublikasi Prezidenti Administratsiyasining masʼul xodimlari; Oʻzbekiston Respublikasi Vazirlar Mahkamasining masʼul xodimlari; Oʻzbekiston Respublikasi Konstitutsiyaviy sudining sudyalari; Oʻzbekiston Respublikasi Oliy sudi sudyalari va masʼul xodimlari; Oʻzbekiston Respublikasi Sudyalar oliy kengashining aʼzolari; Oʻzbekiston Respublikasi Adliya vazirligining masʼul xodimlari; Oʻzbekiston Respublikasi Davlat xavfsizlik xizmatining masʼul xodimlari; Oʻzbekiston Respublikasi Milliy gvardiyasining masʼul xodimlari; Oʻzbekiston Respublikasi Inson huquqlari boʻyicha milliy markazining masʼul xodimlari; Oʻzbekiston Respublikasi Bosh prokuraturasining masʼul xodimlari; Oʻzbekiston Respublikasi Ichki ishlar vazirligining masʼul xodimlari; Oʻzbekiston Respublikasi Oliy Majlisining Inson huquqlari boʻyicha vakili (ombudsman); Oʻzbekiston Respublikasi Prezidenti huzuridagi Tadbirkorlik subyektlarining huquqlari va qonuniy manfaatlarini himoya qilish boʻyicha vakil; vazirliklar va davlat qoʻmitalarining rahbarlari; Departament va uning hududiy boʻlimlarining masʼul xodimlari; sudyalar va sud xodimlari; feldyeger xizmatining maxsus aloqa xodimlari.”; n) 26-bandning ikkinchi xatboshisi quyidagi tahrirda bayon etilsin: “katta hajmli sumka, chemodan, quti, tugunlarni maxsus ajratilgan joyda qoldirishdan bosh tortgan va hayvonlar bilan kirish istagini bildirgan shaxslar;”; o) 27-band quyidagi tahrirda bayon etilsin: “27.” Sud majlisini fototasvirga tushirish, audio va videoyozuvini amalga oshirish, shuningdek ommaviy axborot vositalarida translatsiya qilish qonun hujjatlarida belgilangan tartibda amalga oshiriladi.”; p) 28-band quyidagi tahrirda bayon etilsin: “28. Sud protsessini oʻtkazishda toʻsqinliklar vujudga kelishi ehtimolini tasdiqlovchi asoslar mavjud boʻlganida raislik qiluvchi yoki sud raisi sud majlisi oʻtkazilishiga kamida uch kun qolgunga qadar, sud protsessi xavfsizligini taʼminlash uchun zarur choralar koʻrish toʻgʻrisida tuman (shahar) ichki ishlar boshqarmalariga (boʻlimlariga) yozma xabarnoma joʻnatadi.”; r) 29-banddagi “boʻlimlari” degan soʻz “boshqarmalari (boʻlimlari)” degan soʻzlar bilan almashtirilsin; s) 30-banddan toʻrtinchi xatboshi chiqarib tashlansin; t) quyidagi mazmundagi 301 va 302-bandlar bilan toʻldirilsin: “301. Sud binolari, sud protsesslari va ularning ishtirokchilarini xavfsizligini taʼminlash choralarini kuchaytirish zaruriyati yuzaga kelganda sudning murojaatiga asosan ichki ishlar organlarining qoʻshimcha kuch vositalari jalb etiladi. 302. Sud binolari Oʻzbekiston Respublikasi Oliy sudi, Ichki ishlar vazirligi va Milliy gvardiyasi kelishuvi asosida muhandislik-texnik vositalari bilan jihozlanadi. Jinoyat ishlari boʻyicha sud binolari Oʻzbekiston Respublikasi Oliy sudi, Ichki ishlar vazirligi va Milliy gvardiyasining kelishuvida nazarda tutilgan muhandislik-texnik vositalar bilan jihozlanmagan taqdirda, mavjud kamchiliklar bartaraf etilgunga qadar ichki ishlar organi xodimlari tomonidan sudlanuvchilarni sud protsessiga qoʻriqlab kelish toʻxtatiladi.”; u) 35 va 38-bandlardagi “boʻlimiga” degan soʻz “boshqarmasiga (boʻlimiga)” degan soʻzlar bilan almashtirilsin; f) 36-band “choralarni koʻrish toʻgʻrisidagi” degan soʻzlardan keyin “sudning” degan soʻz bilan toʻldirilsin; x) 41-band quyidagi tahrirda bayon etilsin: “41. Qoʻriqlanayotgan shaxslarga tahdid solayotgan xavf bartaraf etilganda yoki xavfsizlik choralarini bekor qilish uchun boshqa asoslar vujudga kelganda sud tomonidan ichki ishlar organlarini bu haqda yozma ravishda xabardor qiladi. Ushbu xabarnoma tuman (shahar) ichki ishlar boshqarmasiga (boʻlimiga), nusxalari esa qoʻriqlanayotgan shaxslarga yuboriladi.”.